हालांकि, उन्होंने जल्द किसी परिणाम की उम्मीद न करने की बात भी कही. पत्र के दूसरे हिस्से में अटल जी ने लिखा कि 'ग्वालियर मेले में कवि सम्मेलन में जाने का विचार था, लेकिन राजनीति ने रास्ता रोक लिया.' हल्के-फुल्के अंदाज के लिये मशहूर अटल जी ने कवि सम्मेलन में न जा पाने की वजह भी अपने ही अंदाज में बताई. उन्होंने लिखा कि 'सीनेटर मौनिहान टपक पड़े'. मिलन प्रभात के मुताबिक, अटल जी की सहजता का ही परिणाम था कि प्रधानमंत्री बनने के बाद भी बाबू जी और अटल जी के बीच पत्राचार होता रहता था.